Wie's Ons? ⋆ De Vette Mossel Grootbrak
HIER GAAN ONS GROEN!
Ons by De Vette Mossel lief ons see en die omgewing waarbinne ons opereer. Ons glo dat elke mens, en veral ondernemings soos restaurante, ‘n verpligtiging het om ons wonderlike natuurlike omgewing op te pas en dit volhoubaar en verantwoordelik te benut. Ons is dit aan ons kinders en hul kinders se kinders verskuldig.
Hoewel De Vette Mossel se impak op die omgewing vir ‘n restaurant reg van die begin verstommend klein was, het ons in Augustus 2018 met ‘n verdere reeks aksies begin om ons impak op die omgewing nóg meer te verminder. Met strategiese beplanning, moeite en ‘n paar sent, kry ons dit kry dit reg sonder om enigiets van ons unieke eet-ervaring in te boet!
Die stigter en eienaar van De Vette Mossel, Niël du Bois, is ‘n oud-omgewingsjoernalis en adviseur vir nasionale Ministers van Omgewingsake en Seevisserye.